Elite Nord Frederikshavn A/S har skrevet kontrakt med 24-årige Jeff Corey. Jeff Corey spillede sidste sæson i AHL for Toronto Marlies.

Sæsonen 2006/2007 var Jeff's første hele sæson i AHL efter 4 år i NCAA for University of Vermont. Jeff Corey's beskrives som en spiller med meget høj fart og god forståelse for spillet. Han er en excellent for-checker, som effektivt tvinger modstanderen til turnovers. En rigtig tovejs spiller, som er utrolig bevidst om sine defensive pligter som gør ham til en rigtig god holdspiller. - Vi henter dermed en spiller, der passer godt ind i de rammer, der vil blive sat for White Hawks i nuværende og kommende sæsoner. Det er forhåbentlig også en spiller vi kan bygge videre på, udover sæsonen 2007/2008, siger direktør i Elite Nord A/S Mogens Andersen. Kontrakten med Jeff Corey er kommet i stand via hjælp fra blandt andet White Hawks Erhvervsklub, Thorø Industri og Skadeservice, Nybolig i Frederikshavn/Sæby og Nordjyske Bank, samt en hel række andre sponsorer, som alle har bidraget økonomisk til kontrakten.